Marcelo Salas

José Marcelo Salas Melinao (* 24. december 1974, Temuco, Čile), známejší ako Marcelo Salas, je čilský futbalista. Spoločne s Elíasom Figuerom  a Ivánom Zamoranom patrí k najznámejším čilským futbalistom. Má prezývku El Matador. 

V roku 1997 získal ocenenie Juhoamerický futbalista roka.

 Hráčska kariéra 
Salas debutoval za klub Universidad de Chile v roku 1993 a pomohol klubu získať tituly v rokoch 1994 a 1995. V roku 1996 prestúpil do argentínskeho klubu River Plate. Tento ťah bol považovaný kritikmi za zlý, pretože čilskí hráči sa v Argentíne len ťažko presadzovali. Salas ale dokázal v 51 zápasoch streliť 26 gólov a pomôcť klubu k víťaznej sérii. 

V roku 1998 prestúpil za 18 miliónov dolárov do talianskeho klubu S.S. Lazio. Tu sa mu podarilo vyhrať s klubom Taliansky pohár, Pohár víťazov pohárov a Superpohár. V roku 2001 prestúpil do Juventusu Turín, klubu, kde sa kvôli zraneniam len trápil. Nastúpil len na 14 zápasov, v ktorých strelil 2 góly.

V roku 2003 sa vrátil naspäť do River Plate.

 Iné projekty 

 Externé odkazy 
 Profil hráča na oficiálnej stránke FIFA 

Kategória:Narodenia v 1974
Kategória:Čilskí futbalisti
Kategória:Hráči River Plate
Kategória:Hráči SS Lazio
Kategória:Hráči Juventus FC
Kategória:Hráči Serie A
Kategória:Hráči Majstrovstiev sveta vo futbale 1998